

ЦРНА ГОРА

ОПШТИНА БЕРАНЕ

Комисија за расподјелу средстава НВО

Број 01-018/22 -

У Беранама, 29.03.2022.god**.**

Извјештај о реализацији пројеката и програма невладиних организација финансираних средствима Буџета општине Беране у 2021 години

Беране, март 2022.године

У циљу афирмисања отвореног и демократског друштва, oпштина Беране је успоставила сарадњу са невладиним организацијама. Сарадња се остварује путем информисања о питањима значајним за рад невладиног сектора, претходним консултоваањем о програмима развоја локалне самоуправе и нацртима општих аката које доноси скупштина, представницима невладиних организација је омогућено учешће у раду радних група за припрему нормативних аката или израду пројеката и програма, организују се заједничке јавне расправе, округли столови, семинари и сл., врши се редовно финансирање и суфинансирање пројеката невладиних организација од интереса за локално становништво под условима и по поступку прописаним Одлуком о критеријумима, начину и поступку расподјеле средстава невладиним организацијама (Службени лист Црне Горе–општински прописи, број 22/19 и 54/19), обезбјеђивањем услова за рад невладиних организација у складу са могућностима локалне самоуправе , коришћење института „празна столица“ и на други начин прописан статутом општине . (Статут општине Беране, ''Сл. лист ЦГ-Општински прописи бр. 42/18) .

Улога невладиних организација, њихово искуство и знање су од значаја за развој локалних заједница, стога оне имају активну улогу у креирању локалних јавних политика кроз спровођење обавезних консултација у припреми општих аката , програма ,стратегија, као и активним учешћем у радним тијелима које формирају органи локалне самоуправе и органи локалне управе.

Сва дјеловања НВО су добровољна, генеришу вриједности попут повјерења и толеранције, пратећи узрочно-посљедичну везу између демократије, слободног друштва и позитивних исхода, од поштовања људских права, јачања владавине права до економског просперитета и сигурности друштва.

Крајњи циљ унапређења правног и институционалног оквира за дјеловање НВО у заједници дефинисан је у Стратегији за сарадњу

Циљеви сарадње су: изградња демократског и отвореног друштва у контексту развоја европских интеграционих процеса, те процеса евроатлантске интеграције Црне Горе; Унапрјеђивање транспарентности и очување независности и значаја улоге НВО; Стварање партнерских односа НВО и државних институција;- Остваривање и даље унапрјеђење комплементарности и интеракције у циљу ефикаснијег друштвеног развоја;- Креирање разноврсних институционалних механизама за унапрјеђење и даљи развој сарадње и међусобне комуникације Побољшање услова рада НВО.

са жељом за успостављањем сарадње локалне самоуправе и невладиног сектора у нашој Општини , при Секретаријату за спорт,културу,омладину и сарадњу са НВО успостављен је реферат савјетника за сарадњу са НВО, донесена је Одлука о расподјели средстава невладиним организацијама која је усклађена са Законом о локалној самоуправи , којом је дефинисан правни оквир за финансијску одрживост НВО које дјелују на локалном нивоу и јачање капацитета локалне самоуправе за ефикасну примјену правног и институционалног оквира у овој области . Успостављен је специфичан персонално – институционални механизам сарадње – одређене су контакт особе у већини органа локалне управе .

Оснивањем и радом општинског Савјета за сарадњу локалне самоуправе и НВО, створени су подстицајни правни и институционални оквири за дјеловање невладиних организација у локалним заједницама. У чланству Савјета, поред три представника локалне самоуправе, именована су и два представника невладиних организација .

У 2021 години, Буџетом општине, опредијељено је 9.000 € за финансирање пројеката и програма невладиних организација и удружења које дјелују на територији наше Општине .

Рјешењем предсједника општине, бр. 01-018/21-589,од 24.03.2021.године и број 01-018/21-640 од 01.04.2021.године. именована је Комисија за расподјелу средстава невладиним организацијама у 2021 години ( у даљем тексту Комисија) .

Чланови Комисије су : Божидар Премовић,предсједник, Слободан Томашевић,члан, и Предраг Шћекић, члан.

Одлуком о критеријумима, начину и поступку расподјеле средстава невладиним организацијама, (Службени лист Црне Горе–општински прописи, број 22/19 и 54/19 ) утврђени су критеријуми, начин и поступак расподјеле средстава Буџета општине Беране, опредијељених за невладине организације. Средства планирана буџетом Општине, расподјељују се за подршку пројектима и програмима невладиних организација који доприносе остваривању утврђених циљева у стратешким документима, програмима и плановима општине .

Расподјела средства врши се на основу јавног конкурса који расписује Комисија у року од 30 дана од дана доношења буџета општине. Уколико првом расподјелом нијесу расподијељена средства у укупном износу, расписује се конкурс у другом кварталу исте године .

Право учешћа на конкурс имју невладине организације које су регистроване у Црној Гори, са сједиштем у Беранама.

На основу члана 4 став 3 Одлуке о критеријумима , начину и поступку расподјеле средстава невладиним организацијама , предсједник Општине је утврдио приоритетне области од јавног интереса, као и висину средстава за финансирање пројеката и програма невладиних организација којима се, нарочито:

-афирмишу културни потенцијали, традиција и културне посебности општине, иницијативе и активности у циљу подизања нивоа урбане културе и очувању културне баштине;

-допринос очувању животне средине и одрживог развоја и

-обезбјеђује борба против корупције .

На првој сједници, која је одржана **05.04.2021** године, Комисија је донијела Одлуку о расписивању јавног конкурса за расподјелу средстава невладиним организацијама у 2021 години.

Јавни Конкурс за расподјелу средстава невладиним организацијама, број 01-018/21-690, од 06.04.2021 године, објављен је на wеб сајту општине [www.berane.co.me](http://www.berane.co.me), истакнут на огласној табли у згради Општине и емитован на локалном јавном емитеру Радио Беране.

Невладине организације, које су конкурисале за средства, биле су у обавези , да поред пријавног обрасца , у затвореној коверти поднесу Комисији следећа документа :

-редни број уписа у Јавни регистар невладиних организација и број рјешења;

-пројекат којим организација конкурише за додјелу средстава у 3 штампана примјерка;

-наративни извјештај о реализованим пројектима у претходне три године, закључно са даном објављивања конкурса;

- да је предала пореском органу пријаву за претходну фискалну годину ( овјерена фотокопија биланса стања и биланса успјеха)

-подаци о искуству запослених,односно волонтера у невладиној организацији на пословима који су предмет пројектног приједлога;

-изјава дали је невладина организација кандидовани пројекат предала другом донатору на разматрање у претходном период или у вријеме предаје на конкурс Општине;

-изјава овлашћеног лица да није добила средства од другог донатоар за пројекат или дио пројекта који кандидује, а која садржи одредбу о прихватању одговорности;

-електронска верзија пројекта на CD-у.

Невладине организације су, сходно Јавном конкурсу, могле конкурисати за финансирање пројеката и програма у укупном износу или за дио средстава потребан за реализацију пројектa/ програма, за шта су били у обавези да у пријави назначе.

Невладине организације којима су додијељена средства по Конкурсу, за претходну 2020 годину, уз пријаву, биле су у обавези да приложе :

-извјештај о реализацији пројекта,са детаљним описом фаза реализације и детаљним образложењем евентуалних одступања;

-финансијски извјештај о утрошеним средствима са копијама рачуна, уговора и извода банке по којима су плаћани;

-табеларни преглед трошкова за утрошена средства.

Конкурс је трајао 30 дана од дана објављивања и закључен је **06.05.2021**.године у 15 часова.

На расписани Јавни конкурс пријавило се 10 невладиних организација и удружења са 10 приједлога пројеката и програмима рада: НВО “Школа спорта ИВА“, НВО Градско културноумјетничко друштво ЛИМ, НВО Агротурист биро Беране , Организација бораца НОР-а 1941-45 ОБНОР Беране, Удружење бораца и Антифашиста 1941/45 Беране, НВО ЕПЕКА Монтенегро ; Центар креативних вјештина , НВО Српско просвјетно-културно историјско друштво Никола Васојевић Беране, Организација слијепих за Беране, Андријевицу,Плав и Рожаје , и Организација глувих и наглувих општине Беране.

На основу достављене конкурсне документације, Комисија је, у спроведеном поступку, на сједници одржаној **11.05. 2021**.год. , код 9 невладиних удружења и организација установила административно-техничку неисправност. Комисија је, актом бр 018-056/21-86 од 12.05.2021.год. писмено oбавијестила ове невладинe организацијe да отклоне уочене недостатке. Рок за отклањање недостатка био је 5 дана од дана достављања обавјештења, тј. до **17.05.2021**.године до 15 часова.

Након предвиђеног рока, Комисија је на сједници одржаној 25.05.2021.год. констатовала да су све невладине организације исправиле утврђене недостатке и стекле право на даље поступање бодовања и оцјењивања пројеката/програма.

Утврђени критеријуми за бодовање пројеката/програма били су :

1)допринос пријављеног пројекта-програма у остваривању јавног интереса и реализацији стратешких циљева у одређеној области;

2)квалитет пријављеног пројекта односно програма;

3)капацитет невладине организације да реализује пријављенипројекат, односно програм;

4)транспарентност рада невладине организације.

Сваки члан Комисије је вршио бодовање сваког предложеног пројекта , односно програма за сваки од утврђених критеријума, на прописаном обрасцу за бодовање .

На основу броја добијених бодова пројеката/програма, која представља укупан збир бодова свих чланова Комисије подијељен са бројем чланова, односно на основу просјечне оцјене пројекта, утврђена је Ранг листа са коначним бројем додијељених бодова бр: 01-018/21-1160 од 11.06.2021 године и која је **12.06.2021**.год. истакнута на огласној табли општине и wеб сајту општине .

Ранг листа пројеката/програма невладиних организација:

1. Градско културноумјетничко друштво „ЛИМ“ Беране , 60,5 бодова;
2. НВО Организација слијепих за Беране, Андријевицу,Плав и Рожаје – 60 бодова
3. НВО Центар креативних вјештина-59,5 бодова ;
4. НВО ЕПЕКА Монтенегро , 56,7 бодова;
5. Удружење бораца НОР-а и Антифашиста Беране, 56 бодова;
6. Српско историјско културно друштво „ Ниукола Васојевић! 55,7 бодова ;
7. Школа спорта Ива , 53,3, бодова;
8. НВО Агротуристбиро -50,7 бодова;
9. НВО Организација глувих и наглувих за општине Беране,Рожеје,Плав,Андријевицу,Петњицу и Гусиње – 35,7 бодова .
10. Удружење бораца НОР-а 1941/45 , ОБНОР Беране – без оцјене(пријава је одбијена због неусаглашености буџета ) .

Није било писмених приговора на утврђену Ранг листу .

Полазећи од наведеног, Комисија је закључила да су се стекли услови за доношење одлуке, којом ће се извршити расподјела средстава невладиним организацијама које су испуниле прописане услове и које су, према укупном броју добијених бодова, оствариле право на финансирање у 2021 години .

Приликом доношења Одлуке, Комисија је водила рачуна о висини потребних средстава за финансирање, сваког појединачног пројекта, односно програма у односу на укупан износ средстава опредијељених за расподјелу и броју бодова утврђених за сваки пројекат, односно програм.

Комисија је, на сједници одржаној **16.06.2021**.год., утврдила расподјелу средстава невладиним организацијама са одговарајућим износима и донијела Одлуку о расподјели средстава невладиним организацијама у 2021. години, бр: 01-018/21 -1197, која је објављена на интернет страници , огласној табли општине Беране, на таласима локалног јавног емитера Радио Беране и путем писменог обавјештењедостављена сваком учеснику Конкурса .

Комисија је, са расположивим средствима, суфинансирала 6 пројеката који ће се реализовати на подручју општине Беране

Следећим невладиним организацијама су одобрена средства за суфинансирање пројеката и програма у 2021 години :

1. Назив организације којој се додјељују средства : Градско културно умјетничко друштво ЛИМ ;

Подаци о одговорном лицу : Хаџи Милисав Тмушић ;

Назив пројекта/програма: Уређење и валоризација културно историјског споменика „ Бихор град“;

Вријеме трајања реализације пројекта: 4 мјесеца

Износ додијељених средстава: 1.400,00 €

Укупан износ средстава потребан за реализацију пројекта : 2.800,00€

2. Назив организације којој се додјељују средства : Организација слијепих за Беране, Андријевицу,Плав И Рожаје ;

Подаци о одговорном лицу : Бранко Раичевић;

Назив пројекта/програма: Примјена Марекашког споразума за олакшан приступ штампаним дјелима за слијепе и особе са оштећењем вида у општини Беране ;

Вријеме трајања реализације пројекта: 2 мјесеца;

Износ додијељених средстава: 1.137,00 €

Укупан износ средстава потребан за реализацију пројекта :2,041,00 **€**

3. Назив организације којој се додјељују средства : Центар креативних вјештина

Подаци о одговорном лицу : Слободан Томашевић;

Назив пројекта/програма: Бициклом за здравију околину

Вријеме трајања реализације пројекта: 3 мјесеци ;

Износ додијељених средстава: 1.800.00€

Укупан износ средстава потребан за реализацију пројекта : 3600,**00** €

4. Назив организације којој се додјељују средства : НВО EPEKA Монтенегро;

Подаци о одговорном лицу : Лидија Зејниловић ;

Назив пројекта/програма: Заједно јачамо ромску културу ;

Вријеме трајања реализације пројекта: 4мјесеци

Износ додијељених средстава: 1.250,00 €

Укупан износ средстава потребан за реализацију пројекта : 2500,00 €

5 Назив организације којој се додјељују средства : Удружење бораца НОР-а и Антифашиста Беране

Подаци о одговорном лицу : вд. Борис Марсенић;

Назив пројекта/програма: Стазама прошлим ка свијетлој будућности ;

Вријеме трајања реализације пројекта: 6 мјесеци

Износ додијељених средстава: 1.673**,00** €

Укупан износ средстава потребан за реализацију пројекта : 3.345,78**€**

6 Назив организације којој се додјељују средства : Српско историјско културно друштво „Никола Васојевић“ Беране

Подаци о одговорном лицу : Горан Киковић ;

Назив пројекта/програма: Културно историјска манифестација „Дани сјећања на српске јунаке и добровољце – Беране 2021 ;

Вријеме трајања реализације пројекта: 4 мјесеци

Износ додијељених средстава: 1.740.00€

Укупан износ средстава потребан за реализацију пројекта : 3.480,00€

Против Одлуке могла је да се изјави жалба Главном администратору општине Беране у року од 15 дана од дана објављивања Одлуке . Жалба се могла поднијети преко Секретаријата за спорт, културу, омладину и сарадњу са НВО .

У законом утврђеном року није било ни једне изјављене жалбе на донесену одлуку .

Од укупно опредијељеног износа од 9.000€, Одлуком је расподијељен цјелокупни износ.

На интернет порталу Општине у фолдеру НВО , објављени су комплетни пројекти за које су додијељена средства, утврђена Ранг листа, Одлука о расподјели средстава невладиним организацијама , Уговори са невладиним организацијама и записници са сједница Комисије .

Списак Удружења и Организација које су доставиле Извјештај о реализацији пројекта/програма који су суфинансирани Одлуком о критеријумима, начину и поступку расподјеле средстава невладиним организацијама у 2021 години

На основу члана 32 Одлуке ,праћење реализације пројеката односно програма вршила је Комисија. Праћење реализације пројекта односно програма вршен је на два начина:

-одобравањем наративног и финансијских извјештаја корисника финансирања након сваке реализоване пројектне активности и

-присуством чланова Комисије током реализације пројектних активности, у договору с корисником суфинансирања.

Невладина организација, којој су додијељена средства по Конкурсу, је била дужна, да у року од 30дана, након рока за реализацију пројекта, достави Комисији наративни и финансијски извјештај о реализацији пројекта односно програма.

Уколико невладина организација не достави тражене извјештаје или у извјештају не достави детаљно образложење евентуалних одступања, не може учествовати у расподјели средстава у наредне 3 године у којима се средства додјељују.

Наративни извјештај се подносио на, за то, утврђеном обрасцу. Уз наративни извјештај доставља се и пропратни материјали , као што су исјечци из новина, видео записи, фотографије и др.

У финансијском исказу Комисији су достављани докази о настанку трошкова подмирених из средстава која су одобрена уговором о суфинансирању пројекатних односно програмских активности (фотокопије фактура, уговора о дјелу или уговора о ауторском хонорару с доприносима истих), као и докази о плаћању истих (копија налога о преносу средстава, изводи са жиро рачуна и с л.).

Одобрена финансијска средства, корисник финансирања је био дужан да утроши искључиво за реализацију пројекта односно програма утврђених Одлуком и Уговором. Средства су сматрана намјенски утрошеним , ако су коришћена искључиво за финансирање одобрених и оправданих трошкова у реализацији пројекта односно програма утврђених уговором. Свако одступање од утрошка одобрених средстава,без одобрења Комисије, сматрано је ненамјенским трошењем средстава.

У Извјештајном периоду, од дана доношења Одлуке о расподјели средстава за пројекте невладиних организација у 2021.години, потписивања Уговора и исплате средстава, следеће невладине организације и удружења су доставиле Комисији наративни и финансијски извјештај о реализацији пројектних, односно програмских активности на прописаним обрасцима које су могли да преузму на сајту општине Беране [www.berane.co.me](http://www.berane.co.me) у фолдеру НВО.

НВО Градско културноумјетничко друштво „ЛИМ“- Беране, за реализацију пројекта „Уређење и валоризација културноисторијског споменика Бихор град „ , уговором бр : 01-018/21- 1379 од 05.07.2021 год. су суфинансиране пројектне активности које су имале за циљ ревалоризацију културноисторијског споменика Бихор град . У том циљу реализоване су следеће активности : Урађене су двије инфотабле и двије путоказне табле које посјетиоцима и заинтересованим грађанима показује правац гдје се налази Бихор град . Такође са расположивим средствима израђен је мобилијар који је постављен на подручју утврђења Бихорград . Организација је доставила наративни и финансијски извјештај који је Комисија прихватилау цјелости.

Организација слијепих за Беране,Андријевицу,Плав и Рожаје, за реализацију пројекта „ Примјена марекашког споразума за олакшан приступ штампаним дјелима за особе са оштећењем вида у општини Беране “, уговором бр 01-018/21- 1380, од 05.07.202. год, суфинансиране су пројектне активности које презентују књижевног стваралаштва Миличка Микетића, слијепог ствараоца поријеклом са ових простора. Књижевни опус саткан је у 16 објављених књига у штампаном формату . Циљ пројекта је био да се дио стваралаштва, слијепог лица, прилагоди особама са оштећењем вида и да им буде доступно путем штампе на Брајевом писму и у МП3 аудио формату . Промоција књижевног стваралаштва Миличка Микетића је одржана у просторијама Библиотеке Р.Лалић у Беранама. Пројекат је , реализацијом планираних активности, подигао ниво инклузије особа са оштећењем вида у нашој општини кроз аспект организовања културног догађаја – књижевне вечери . На овакав начин се остварио принцип једнакости права на конзумирање садржаја и производа у култури .

У сазнању смо да је ово први догађај овакве врсте на простору Црне Горе , односно, да до сада , ни један штампани материјал у библиоптекама и другим установама, није прилагођен за употребу особа са оштећенњем вида . Реализацијом пројекта, сав метеријал настао претварањем текстуалног у аудио МП-3 формат и штампан на Брајевом писму, предат је у фонд Народне библиотеке Радован Лалић у Беранама. . Организација је доставила наративни и финансијски извјештај Комисији и он је прихваћен у цјелости .

НВО Центар креативних вјештина, Уговором бр: 01-018/21- 1381 , од 05.07.2021 године , за реализацију пројекта „ Бициклом за здравију околину , Комисија је одобрила средства за суфинансирање пројектних активности које су имале за циљ „подизање нивоа свијести грађана, како о смањењу гасова са ефектом стаклене баште, тако и успоравањем климатских промјена које су у последње вријеме све израженије“ . Један од циљева пројекта јесте дефинисање и организовање акција које доприносе очувању животне средине на простору општине Беране. Пројектом је изграђено и постављено три паркинг мјеста за бицикле, спроведена је кампања „ Више да се вози бицикл“, којом је био циљ, унапређење знања становника Берана о штетном утицају на животну средину; такође, успјешно је спроведена активност „ Недјеља мобилности“ , која је обухватила следеће активности : Израда и постављање три паркинга за бицикл , на три различите локације у граду ; спровођење јавне кампање под називом „ Више да возимо бицикл“ , израда флајера у циљу едукације грађана, одржавање активности „Недјеља Мобилности“, којом је организована акција промоције и развој бициклистичких и осталих немоторизованих кретања као и цртање кредом . Том приликом , организација је грађанима уручила е три бицикла на коришћење .Организација је доставила наративни извјештај о реализацији уговорних активности са финансијским исказом . Комисија је у потпуности прихватила извјештај

Удружење бораца и антифашиста Беране УБНОР Беране, уговором бр 01-018/21-1383, од 05.07.2021 године , су суфинансиране активности Програма рада у 2021 години , којим су планирано уређење спомен обиљежја на територији градске и у приградском подручју . Такође суфинансиране су активности Комисије за утврђивање стања спомен обиљежја на територији општине у 2021 години . Ова активност је подразумијевала обилазак свих регистрованих спомен обиљежја на територији наше Општине , утврђивање станја са предлогом мјера на ревитализацији спомен обкјеката и уређење зелених површина у парковском и амбијенталном простору спомен обиљежја . У том циљу , извршен је обилазак спомен обиљежја , констатовано стање спомен обиљежја са урађеном фото документацијом и утврђен план и програм мјера на ревитализацији евидентираних спомен обиљежја у нашој Општини . Достављен је наративни и финансијски извјештај о реализацији дијела програмских активности, који је Комисија прихватила . Финансирана пројектна активност на засаду зелених површина, украсним дрвећем и цвијећем, које су одобрењем Комисије , услед неповољних временских прилика, била одложена за прољеће није реализована . Уколико Организација до утврђеног рока не буде реализовала планиране активности и не достави наративни и финансијски извјештај о реализованој пројектној активности и утрошку исплаћених средстава, Комисија ће затражити повраћај средстава која су предмет Уговора a која нису утрошена у складу са Уговором .

НВО Српско културно историјско културно друштво Никола Васојевић- Беране

за реализацију пројекта назива „Дани сјећања на српске јунаке и добровољце – Беране 2021 године“, Уговором бр 01-018/21-1382 од 05.07.2021. године Комисија је одобрила суфинансирање следећих пројектних активности: организација манифестације „ Спасовдан 2021 год“ ; штампање публикације иодржавање књижевних сусрета „Востани Сербио“ на којој су учествовали : Бранислав Оташевић, предсједник Удружења српских књижевника у отаџбини и расејању, Дарко Јововић, новинар и и књижевник и Давид Лалић, члан Удружења српских књижевника у отаџбини и расејању из Андријевице; штампање часописа „ Глас Холмије“, часописа којим се промовише српска културна баштина у отадџбини и расејању. Учесници на промоцији часописа „Глас Холмије „ били су: проф.др. Славољуб Ђукић, др. Драгољуб Кићовић, Миличко Трифуновић, Бранислав Орташевић, Дарко Јововић, и главни и одговорни уредник Гласа Холмије , историчар Горан Киковић .

Одржано је вече историје, традиције и поетског сусрета којим је промовисана књига поетских записа под називом , Црвено Црна Гора ,Жељка Чуровића, аутора из Београда.

За потребе рада Удружења , финансирано је техничко опремање удружења и набавка једног штампача и рачунара. Организација је доставила наративни и финансијски извјештај о реализацији дијела пројектних активности . Средства за реализацију преосталих пројектних активности су била на располагању Организацији, тек 25.02.2022 године, којим нису били у могућности да реализују пројекат у потпуности . Комисија је одобрила одлагање реализације пројектне активности усљед кашњења уплате од стране Општине као уговорне стране .

НВО ЕПЕКА Монтенегро – Беране , за реализацију пројекта назива „Заједно јачамо ромску културу, Уговором бр : 01-18/21 – 1377 од 05.07.2021 године , суфинансиране су активности којим се желе оснажити чланови ромске заједнице у Беранама са новим знањима и искуством. У реализацији пројекта суфинансиране су следеће активности : Преведен је и штампан каталог Полимског музеја Беране на ромски језик ; Организоване су три фокус групе на којим су присуствовало 10 припадника ромске заједнице; одржане су едукативно - културолошке радионице на којим су обучаване ромске дјевојке у техникама ткања вуном и кукичању концем и производњом ручног рада који се у основи ослања на традицију и културу Рома Берана.Организована је посјета Полимском Музеју у Беранама младих из ромске заједнице . Приликом обиласка изложбеног дијела и сталне музејске поставке обезбијеђено је превођење излагања кустоса музеја оцем на ромски језик . Произведени ручни рад , настао током организовања креативних радионица , је симболично, уручен директорици Полимског музеја, са жељом и поруком да буду дио етнографске збирке етно фонда Музеја , као допринос ромске културе и етно баштине Рома Берана. Пројектом је омогућено да предствници ромске заједнице обиђу просторије Музеја , сазнају о историји и традицији народа који живе на овим просторима и да им све то буде доступно путем преведеног каталога Музеја на ромски језик и обезбијеђеног преводиоца . Организација је доставила наративни извјештај о реализацији уговорних активности са финансијским исказом . Комисија је у потпуности прихватила извјештај .

**Комисија за расподјелу средстава невладиним организацијама**

У Беранама, 23.03.2022.године

ПРЕДСЈЕДНИК

Божо Премовић